
Væk med krævementaliteten
Erhvervsstyrelsen har offentliggjort de økonomiske nøgletal for telesektoren 2011 http://www.erhvervsstyrelsen.dk/pressesoeg/443439/5
Nøgletallene viser meget klart, hvordan den voldsomme konkurrence på telemarkedet og de faldende priser på teleprodukter har ført til, at branches samlede omsætning er faldende. Det seneste år er den samlede omsætning i telesektoren faldet med 5,3 pct. Antallet af fuldtidsansatte er det seneste år faldet med 800. Og teleselskabernes investeringer er faldet. De samlede investeringer i fastnet, mobilnet og andre konkrete aktiver i Danmark var i 2011 på 6,5 mia. kr., hvilket svarer til et fald på mere end 10 pct. i forhold til året før.
Læs mere på TI’s hjemmeside: http://teleindustrien.wordpress.com/2012/08/23/vaek-med-kraevementaliteten/

Gennemsigtighed på telemarkedet – Teleindustrien er en konstruktiv medspiller
Erhvervs- og vækstminister Ole Sohn fremlagde den 20/8 2012 regeringens forbrugerpolitiske eftersyn ”Trygge forbrugere, aktive valg”. På teleområdet er det ambitionen at sikre større gennemsigtighed for forbrugere på mobilmarkedet og klarere markedsføring af bredbåndshastigheder. Teleindustrien spiller konstruktivt med for at sikre, at ambitionerne realiseres.

Læs mere på TI’s hjemmeside: http://teleindustrien.wordpress.com/2012/08/22/gennemsigtighed-pa-telemarkedet-teleindustrien-er-en-konstruktiv-medspiller/

Klarere markedsføring af bredbåndshastigheder
På bredbåndsområdet er der aktuelt nogle konstruktive drøftelser mellem Teleindustrien og Forbrugerombudsmanden om, hvordan der kan sikres en klarere markedsføring af bredbåndshastigheder. Teleindustrien er af den klare opfattelse, at der skal sikres en god overensstemmelse mellem, hvad forbrugerne stilles i udsigt af bredbåndshastigheder, og hvad de reelt får leveret. Samtidig skal der tages høje for, at teknologier er forskellige, har forskellig udbredelse og tilgængelighed og har forskellige egenskaber. På nogle teknologier, som eksempelvis fiber, kan man garantere en bestemt båndbredde til de kunder, som kan få en forbindelse. På kobberteknologien afhænger bredbåndshastigheden af den enkelte kobberlinjes længde og kvalitet. På nogle teknologier deles kapaciteten mellem brugerne, og den tilgængelige hastighed kan derfor variere. Og på mobilnet kan hastigheden variere alt efter, hvor brugeren befinder sig, og hvor mange der anvender nettet samtidig. Uanset hvilken teknologi der er tale om, er det målet at sikre, at forbrugerne får klar besked, og at der sker en reel forventningsafstemning mellem teleselskabet og kunden. Drøftelserne om nye retningslinjer for markedsføring af bredbåndshastigheder afsluttes i 2. halvår 2012.
Læs mere om regeringens forbrugerpolitiske eftersyn her: http://www.evm.dk/aktuelt/pressemeddelelser/2012/20-08-12-forbrugerpolitisk-eftersyn

Nu skal den digitale infrastruktur for alvor bruges til telemedicin
Telekommunikationsindustrien glæder sig over, at der nu fra regeringens side ligger en plan for national udbredelse af telemedicinske løsninger. Der er behov for at vi for alvor får sat skub i udviklingen og udnyttet teknologien til gavn for patienter og behandlere – og på en måde, hvor vi som samfund kan høste gevinsterne ved brug af den digitale infrastruktur, som er meget veludbygget i Danmark.
Læs mere på TI’s hjemmeside: http://teleindustrien.wordpress.com/2012/08/21/nu-skal-den-digitale-infrastruktur-for-alvor-bruges-til-telemedicin/


Erhvervsstyrelsen inviterer til dialogmøder vedrørende revision af domæneloven
I forbindelse med Erhvervsstyrelsens arbejde med en revision af domæneloven ønsker styrelsen at få relevante input til indholdet af lovændringen fra det danske internetsamfund og andre interesserede parter. Det er styrelsens klare vurdering, at en tæt og åben dialog med interesserede parter i internetsamfundet i Danmark vil bidrage til at kvalificere arbejdet med revisionen af domæneloven. Dialogmøderne afholdes henholdsvis mandag den 8. oktober samt den 29. oktober 2012 hos Erhvervsstyrelsen.


Planlagte møder i Teleforum
Erhvervsstyrelsen planlægger at afholde to møder i Teleforum i andet halvår 2012:

29. oktober 2012 kl. 9.00-12.00 – temamøde om Danmarks digitale vækst. 
[bookmark: _GoBack]13. december 2012 kl. 9.00-12.00 – ordinært møde.


Dialogmøder med kommuner vedrørende mobildækning
TI har i fællesskab med Kommunernes Landsforening, KL, arrangeret en række dialogmøder (et i hver region) med kommunerne om konkrete udfordringer. Hvordan kan vi hjælpe hinanden og samarbejde bedre i forhold til masteudbygning. Hver kommune har forud for hvert møde indmeldt de 2-3 værste områder med manglende mobildækning.

Møderne finder sted:
1. oktober 2012 kl. 14.00-17.30 – Rinkøbing-Skjern Kommune
9. oktober 2012 kl. 14.00-17.30 – Esbjerg Kommune
25. oktober 2012 kl. 14.00-17.30 – Halsnæs Kommune
13. november 2012 kl. 14.00-17.30 – Vordingborg Kommune
21. november 2012 kl. 14.00-17.30 – Frederikshavn Kommune

Se også KL’s hjemmeside: http://www.kl.dk/Dokumenter/Arrangementer/2012/09/Dialogmode-om-falles-indsats-for-bedre-mobildakning-Region-Midtjylland/


Høringssvar over Erhvervsstyrelsens xxxxx ( frekvenser )
TI har i fællesskab med DI ITEK afgivet høringssvar på xxxxxxxx- læs høringssvaret her.




Læs mere om Telekommunikationsindustrien på http://teleindustrien.wordpress.com/

